 9 መጋቢት 2018 ምንጪ ስእሊ, PM Office facebook ቀዳማይ ሚኒስትር ሃይለማርያም ደሳለኝ ደጊም ይኣኽለኒካባይ ብዕፅፊ ዝሐሸ ሰብ ክመርሐኩም እዩ ምስ በሉ ጉራምራ ርእይቶ ተዋሂቡ ገሊኡ ደጊም ኰይኑዋ ዓዲ ተሓሚሳ ኢሉ ብፍርሒ ተዋሕጠ ገሊኡ ድማ ስግግር መንግስቲ ምጥያሽ እዩ ዘዋፅእ በለ ገል ገሊኡ ኸዓ ኣብ ታሪኽ ኢትዮጵያ ሓንሳብ ናብ ኮረቻ ስልጣን ምስ ተሓንከበ ብገዛ ፍቓዱ ክወርድ ዝበለ ሰብ ኣብ ዘይመሰሰት ምድሪ ተግባር እቶም መራሒ ክነኣድ ይግበኦ በለ ሃይለማርያም ደሳለኝ ደብዳበ ስንብት ስልጣን ዝፀሓፍሉ ቀለም ሃፈፍ እንተይበለ መንከ ይተካኣዮም? ዝብል ኣብ መኣዲ ወግዒ ቡን ኰይኑ ቀረበ ኩሉ በብኣፉ ዘዝመሰሎ በለ ንሕና ብቑፅሪ ካብ ካልኦት ዝያዳ ስለንበዝሕ መንበረ ስልጣን ንዓና ይግበአና ዝበሉ ኣለዉ ዝብል ወረ ብማሕበራዊ ሚድያ ተንበልበለ ካበየናይ ውድብ ደኣ ይመረፅ ኣብ ዝብል ካብ ዝዀነ ይኹን ካብ ትግራይ ግና ይትረፈና ዝብል ሰብውን ኣይተስኣነን ኣርባዕተ ኣባላት ውድባት ኢህወዴግ ነናብ እግሪ ዳዕሮኦም ከይዶም ይገማገሙ ምህላዎም ነገሩና ነቲ ውድባት ዘካየደኦ ዕፅው ኣኼባ መሰረት ብምግባር ድማ መራሒ ኢህወዴግ እከለ ክኸውን እዩኣይፋሉን እከለ እባ ተባሂሉ ኣብ መኣዲ ምይይጥ ተዘትዩ ዳርጋ ተደምዲሙ ኢህወዴግ እንታይ ኰን ይሓስብ ይህሉ? 